דנה אמיר

**דנה אמיר** (נולדה ב-1966) היא פרופסור מן המניין באוניברסיטת חיפה, פסיכולוגית קלינית מומחית,פסיכואנליטיקאית, סופרת ומשוררת ישראלית.

## קורות חיים
דנה אמיר לבית בן-רון היא ילידת חיפה. בתם של אלינור ומנחם בן-רון ונכדתם של ד"ר מטה מרגלית רול, רופאת נשים ויקירת חיפה לשנת תשמ"ג, ויצחק רול, יוזם ומקים יריד המזרח ותערוכת הפרחים. אמיר היא בעלת תואר ראשון בפסיכולוגיה ופילוסופיה, תואר שני בפסיכולוגיה קלינית ותואר שלישי בפילוסופיה של הפסיכואנליזה מטעם אוניברסיטת חיפה. נושא עבודת הדוקטור שלה הוא "הממד הלירי של הנפש".

אמיר היא פרופסור מן המניין בבית הספר לטיפול, ייעוץ, והתפתחות האדם בפקולטה לחינוך באוניברסיטת חיפה. היא ייסדה את מסלול הדוקטורט והפוסט-דוקטורט הבין-תחומי בפסיכואנליזה ועומדת בראשו, וכן מכהנת כיו"ר תוכנית "זרמים" לפסיכותרפיה פסיכואנליטית, השייכת לבית הספר ללימודי הפסיכולוגיה באוניברסיטת חיפה. בנוסף להיותה פסיכואנליטיקאית מנחה מטעם החברה הפסיכואנליטית בישראל וחברה בהתאחדות הפסיכואנליטית הבינלאומית, כיהנה בין השנים 2024-2019 כעורכת הראשית של מארג - כתב עת ישראלי לפסיכואנליזה היוצא לאור מטעם מרכז פרויד, האוניברסיטה העברית בירושלים. כמו כן היא ראש הקתדרה לחינוך וחברה ע"ש חנן ורחל בר-נצר.

מחקריה, שזכו לתמיכת הקרן הלאומית למדע, עוסקים בקשר בין פסיכופתולוגיה ושפה ובשסעים שונים בשפה: השסע הפסיכוטי, השסע האוטיסטי, השסע הפרוורטי והשסע הפסיכוסומטי. בנוסף היא עוסקת בחקר השפה הטראומטית, במודוסים של עדות טראומטית ובאפיוני שפת המעוול, וכן בקריאה פסיכואנליטית של יצירות ספרות.

היא אם לשני בנים, חיה בזוגיות עם מיכל בן נפתלי ומתגוררת בחיפה.

ספרה, "אבני ריחיים" (אפיק), נכלל ברשימת 70 הספרים הטובים לשנת 2022 של עיתון הארץ.

ספרה "מוצא הדרכים" (הקיבוץ המאוחד) נכלל ברשימת הספרים המומלצים לשבוע הספר תשפ"ה של מוסף ספרות ותרבות, ידיעות אחרונות.

## פרסים
אמיר זכתה בפרסים שונים על כתיבתה הפסיכואנליטית והספרותית:
* הפרס הארצי לשירה מטעם קרן רון אדלר (חבר השופטים כלל את המשוררים יהודה עמיחי, נתן זך וארז ביטון), 1992
* פרס בהט לספר עיון מקורי על כתב היד לספרה "על הליריות של הנפש", 2006
* הפרס הבינלאומי ע"ש פרנסיס טסטין (Frances Tustin Memorial Prize) לכתיבה פסיכואנליטית בנושא אוטיזם, 2011
* פרס ראש הממשלה לסופרים עבריים, 2012
* הפרס הבינלאומי לכתיבה פסיכואנליטית ע"ש סצ'רדוטי (Sacerdoti prize) מטעם ההתאחדות הפסיכואנליטית (International Psychoanalytic Association), 2013
* פרס אקו"ם לשירה ע"ש נתן אלתרמן, 2013
* פרס עבור תרומה מיוחדת לחינוך הפסיכואנליטי מטעם הפורום הבינלאומי לחינוך פסיכואנליטי (International Forum for Psychoanalytic Education), 2017
* הפרס הבינלאומי ע"ש היימן (Hayman Prize) על כתיבה בנושא טראומה מטעם ההתאחדות הפסיכואנליטית (International Psychoanalytic Association), 2017
* פרס הרקטור וחבר הנאמנים של אוניברסיטת חיפה לחוקרת בכירה מצטיינת, 2020
* פרס המאמר המצטיין מטעם כתב העת International Journal of Applied Psychoanalytic Studies (במשותף עם נחמה הכהן, פוסט דוקטורנטית), 2020
* הפרס הבינלאומי ע"ש היימן (Hayman Prize) על כתיבה בנושא טראומה מטעם ההתאחדות הפסיכואנליטית (International Psychoanalytic Association), 2025
* פרס סיגורני (Sigourney international award) לתרומה פורצת דרך בתחום הפסיכואנליזה,  2025

## ספריה
* "עכשיו, במתיקות הזאת" (שירה), ספרית פועלים, 1993 (זכה בפרס הארצי לשירה מטעם הקרן ע"ש רון אדלר לשנת 1992)
* "עד בוא האדמה" (שירה), הוצאת הקיבוץ המאוחד, 1998
* "חיי אחינֹעם" (שירה), ריתמוס - הקיבוץ המאוחד, 2004
* "שירי איניג" (שירה), ריתמוס - הקבוץ המאוחד, 2007
* "על הליריות של הנפש" (עיון), הוצאת מאגנס בשיתוף עם הוצאת הספרים של אוניברסיטת חיפה, 2008 (זוכה פרס בהט לספר עיון מקורי לשנת 2006)
* "תהום שפה" (עיון), הוצאת מאגנס, 2013 (הספר זכה במענק הקרן הלאומית למדע ישראל; קישור לפרק מתוך הספר, באתר פסיכולוגיה עברית)
* Cleft Tongue: The Language of Psychic Structures. London: Karnac Books, 2014 (היה בין המועמדים הסופיים לפרס גרדיווה היוקרתי, 2015)
* "כל שמותי" (שירה), הקיבוץ המאוחד, 2014 (זכה בפרס אקו"ם לשירה ע"ש נתן אלתרמן)
* On the Lyricism of the Mind. New-York & London: Routledge, 2016
* "קריעה" (שירה), אבן חושן, 2016
* "להעיד על העדים: ארבעה מודוסים של עדות טראומטית" (עיון), הוצאת מאגנס, 2018
*Bearing Witness to the Witness: A Psychoanalytic Perspective on Four Modes of Traumatic Testimony. New-York & London: Routledge, 2018
* "קדיש על חשיכה ועל אור" (ממואר בשירה ופרוזה), סדרת נוודים, הוצאת אפיק, 2019
*"וידויי מסך" (עיון), סדרת נרקיסוס, הוצאת רסלינג, 2020
*"אבני ריחיים" (ממואר בשירה ופרוזה), הוצאת אפיק, 2021.
*Psychoanalysis on the Verge of Language: Clinical Cases on the Edge. New-York & London: Routledge, 2021
*"גלות הגוף המדבר" (עיון), סדרת נרקיסוס, הוצאת רסלינג, 2023
*"שתיים אוחזות" (ממואר בפרוזה), הוצאת אפיק, 2023
*Psychoanalysis as Radical Hospitality. New-York & London: Routledge, 2024
*"והלאה" (פרוזה לירית), הוצאת תרסט, 2024.
*"מוצא הדרכים" (שירה). הקיבוץ המאוחד 2025.

## לקריאה נוספת
* הערך "דנה אמיר" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 41, 2018, חיפה.

## קישורים חיצוניים

* 
* 
* 
* הרצאות ושיחות עם דנה אמיר, באתר האיגוד הישראלי לפסיכותרפיה
* דנה אמיר, על הליריות של הנפש, באתר האיגוד הישראלי לפסיכולוגיית העצמי
* 
* 
* שירים של דנה אמיר, באנתולוגיה מקוונת לשירה עברית
* 
* 
* 
* אלי הירש, על "שירי איניג", פורסם במקור בידיעות אחרונות, 21 בדצמבר 2007
* אלי הירש על "כל שמותי", 25 באפריל 2014 במדור הספרות של ידיעות אחרונות, מוסף 7 לילות
* 
* עינת יקיר, זרה בין המלים, 23 באוקטובר 2012, אתר בית אבי חי
* 
* מירב רוט, על הספר "תהום שפה", שיחות, כרך כ"ז, חוברת 2, מרץ 2013
* 
* 
* 
* שירים מתוך "כל שמותי" בתוכנית "בימת שיר", קול המוסיקה - חלק ראשון ; חלק שני
* 
* 
* 
* 
* דנה אמיר באתר האיגוד הישראלי לפסיכותרפיה, 2018
* 
* דנה אמיר, חצייה מגדרית כסזורה לעומת חצייה מגדרית כחתך, הרצאה ביום העיון "ג'נדר בטרנס", בית החולים באר-יעקב, 22 במאי 2019, באתר בטיפולנט
* 
* 
* דנה אמיר משוחחת עם ענר גוברין ושרון זיו-ביימן על ספרה "וידויי מסך", 5 בספטמבר 2020, אתר בטיפולנט 
* דנה אמיר בלקסיקון הקשרים לספרות ישראלית
* 
* 
* 
* 
* השפה הטיפולית של פרופ' דנה אמיר, גיליון "בטיפולנט", 2021

* 
* 
* נגה באר, **[https://www.panas.org.il/post/%D7%90%D7%9D-%D7%9B%D7%9C-%D7%94%D7%A4%D7%A8%D7%99%D7%93%D7%95%D7%AA אם כל הפרידות],** על "שתיים אוחזות", פנס מוסף לביקורת ספרות, פברואר 2024.
* פרס סיגורני לתרומה פורצת דרך בפסיכואנליזה, נובמבר 2025 https://www.sigourneyaward.org/newsandevents/2025/11/8/dana-amirs-work-wins-the-sigourney-award-2025
* טליה סיידל-כהן, עד מעבר לגופני, עד מעבר לקיים, על "מוצא הדרכים", פנס מוסף לביקורת ספרות, ינואר 2026 https://www.panas.org.il/post/%D7%A2%D7%93-%D7%9E%D7%A2%D7%91%D7%A8-%D7%9C%D7%92%D7%95%D7%A4%D7%A0%D7%99-%D7%A2%D7%93-%D7%9E%D7%A2%D7%91%D7%A8-%D7%9C%D7%A7%D7%99%D7%99%D7%9D

## הערות שוליים

קטגוריה:משוררות לסביות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:פסיכולוגיות קליניות ישראליות
קטגוריה:פסיכולוגים קליניים ישראלים
קטגוריה:פסיכואנליטיקאיות ישראליות
קטגוריה:פסיכואנליטיקאים ישראלים
קטגוריה:זוכי פרס בהט
קטגוריה:זוכי פרס רון אדלר
קטגוריה:חיפה: אישים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:סגל אוניברסיטת חיפה: פסיכולוגיה
קטגוריה:מדענים ישראלים
קטגוריה:להט"ביות ישראליות
קטגוריה:ישראליות שנולדו ב-1966
קטגוריה:ישראלים שנולדו ב-1966